CELEX: 32014R0646
Language: sk
Date: 2014-06-12 00:00:00
Title: Vykonávacie nariadenie Komisie (EÚ) č. 646/2014 z  12. júna 2014 o zatriedení určitého tovaru do kombinovanej nomenklatúry

18.6.2014   
            
            
               SK
            
            
               Úradný vestník Európskej únie
            
            
               L 178/2
            
         VYKONÁVACIE NARIADENIE KOMISIE (EÚ) č. 646/2014
   z 12. júna 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júna 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok z ocele, ktorý je čiastočne závitový a čiastočne potiahnutý plastom. Má drážkovanú hlavu s krížovým výrezom. Na konci nie je skosený ani zahrotený. Má dĺžku približne 45 mm a vonkajší priemer približne 7 mm.
                  Tento výrobok je navrhnutý ako súčasť príchytky vhodnej na nábytok. Závitový koniec výrobku sa má zaskrutkovať do predvŕtanej diery v jednej časti nábytku. Hlava sa má vložiť do predvŕtanej diery v druhej časti nábytku. Obidve časti nábytku sa spoja zaistením hlavy v otvore druhej časti príchytky (nie je súčasťou výrobku pri predložení).
                  
                      (1) Pozri obrázok.
               
               
                  7318 19 00
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry, poznámkou 1 k 83. kapitole a znením číselných znakov KN 7318 a 7318 19 00.
                  Výrobok je zložený tovar pozostávajúci z dvoch materiálov. Má sa zatriediť podľa materiálu, ktorý mu dáva jeho podstatný charakter (kov).
                  Zatriedenie do položky 8302 ako príchytky zo základných kovov vhodné na nábytok je vylúčené, keďže výrobok je len súčasťou kompletnej príchytky a má charakteristické vlastnosti predmetov so závitmi položky 7318 (pozri poznámku 1 ku kapitole 83).
                  Výrobok sa nemá považovať za skrutku položky 7318, keďže ním samotným sa tovar neupína ani nespája. Skrutkovací je len závitový koniec, druhý koniec je zaistený v otvore druhej časti príchytky. Zatriedenie pod číselné znaky 7318 12, 7318 14 alebo 7318 15 je preto vylúčené.
                  Výrobok sa preto má zatriediť pod číselný znak KN 7318 19 00 ako ostatné predmety z ocele so závitmi.
               
            
         (1)  Obrázok slúži len na informačné účely.